สถานการณ์เศรษฐกิจไทยในปีที่ผ่านมาพบว่า หนี้ครัวเรือนมีแนวโน้มเพิ่มขึ้น โดยในปี 2566 ครัวเรือนไทยมีหนี้สินเฉลี่ยทั้งสิ้นอยู่ที่ 197,255 บาท นับได้ว่าเป็นช่วงที่เศรษฐกิจค่อนข้างผันผวน สำหรับคนรวยมากเขาอาจจะไม่ได้รับผลกระทบอะไรมากนักกับสถานการณ์เช่นนี้ หรือกล่าวง่าย ๆ ว่า ถึงจะล้มก็ลุกได้ไว ถึงจะล้มก็ยังล้มบนฟูก แต่สำหรับกลุ่มคนอีกกลุ่มที่มีความอ่อนไหวหรือมีความเปราะบางทั้งทางร่างกาย ทางจิตใจ ทางสังคม และทางเศรษฐกิจที่เราไม่ควรมองข้าม นั่นคือ กลุ่มคนพิการ ย่อมได้รับผลกระทบมากกว่าใคร เรียกว่า ยิ่งพิการ...ยิ่งเปราะบาง เพราะกลุ่มคนพิการ มักถูกเลือกปฏิบัติอย่างไม่เป็นธรรมในสังคม มักจะไม่ได้รับโอกาสที่ดีเท่าเทียมคนปกติทั่วไป ไม่ว่าจะเป็นโอกาส ในการศึกษา การเดินทางสาธารณะที่สะดวก ตลอดจนโอกาสในการทำงาน ทำให้บางครั้งพวกเขาไม่มีโอกาสได้เลือกทางเลือกที่ดีที่สุดเพื่อพัฒนาคุณภาพชีวิตของตนเองได้มากนักเฉกเช่นคนปกติทั่วไป
บทความวิชาการ (ยิ่งพิการ...ยิ่งเปราะบาง แล้วคุณคิดว่าเศรษฐกิจครัวเรือนคนพิการเป็นอย่างไร)
กลุ่มบริการและเผยแพร่ข้อมูลสถิติ กองสถิติพยากรณ์
กองสถิติพยากรณ์ (พก.)